laion/Wikipedia-Exotic huggingface dataset:
יחסי ברזיל – ניו זילנד

יחסי ברזיל–ניו זילנד הם היחסים הדיפלומטיים בין ברזיל לניו זילנד. שתי המדינות הן חברות הדדיות בקבוצת קיירנס ובאו"ם. במהלך הקולוניאליזם האירופי, ברזיל וגם ניו זילנד היו בקשר כאשר אוניות פורטוגזיות שנשאו סחורות מברזיל סחרו עם אוניות בריטיות שהובילו סחורות מניו זילנד. כבר בשנת 1874, מפקד ניו זילנד הראה כי ברזילאים התגוררו בניו זילנד. במהלך מלחמת העולם השנייה, חיילים מברזיל ומניו זילנד נלחמו יחד במהלך הקמפיין האיטלקי (1945-1943). שתי המדינות הן חברות מייסדות של האו"ם. היחסים הדיפלומטיים הרשמיים בין ברזיל לניו זילנד כוננו בשנת 1964. בשנת 1997 פתחה ברזיל שגרירות בוולינגטון וניו זילנד פתחה שגרירות בברזיליה בשנת 2001. בשנת 2010, הסכם על אשרת עבודה וחופשה נחתם בין שני העמים. בשנת 2013, הברזילאים היוו את הקהילה הגדולה ביותר מאמריקה הלטינית בניו זילנד. ביקורים רמי דרג מניו זילנד לברזיל ראש הממשלה הלן קלארק (2001) ראש הממשלה ג'ון קי (2013) בשנת 2014 הסתכם המסחר הכולל בין שתי המדינות בכ-282 מיליון דולר. יצוא ברזיל לניו זילנד כולל: טבק, סוכר קנים וסוכרוז טהור, פירות וירקות. הייצוא של ניו זילנד לברזיל כולל: כימיקלים (כמו מתאן), מכונות ומוצרי חלב. מדיה וקבצים בנושא יחסי ברזיל – ניו זילנד בוויקישיתוף Teara: Latin Americans in New Zealand Brazilian Ministry of Foreign Affairs: New Zealand (אורכב 07.01.2019 בארכיון Wayback Machine) Working visas for Kiwis in Brazil Teara-Latin Americans: Recent Arrivals PM to visit Latin America Brazil's Iron Lady surprises Key New Zealand Ministry of Foreign Affairs and Trade: Brazil
נדנדה

נדנדה היא כל רהיט, צעצוע או מתקן ספורט, שעליו אפשר להתנדנד בישיבה, בשכיבה או בעמידה. האם התכוונתם ל... נדנדה תלויה – מושב או מתקן עמידה תלוי, המשמש כמתקן משחק, או כרהיט גינה ומרפסת. ערסל – מיטת בד מתנדנדת תלויה נדנדת אקרובטים - טרפז, מתקן המשמש לביצוע מופעי אקרובטיקה. נדנדה מאוזנת – לוח המקובע במרכזו, משמש כמתקן משחק, כמקפצה לאקרובטים וכמתקן במסלולי מכשולים בתצוגות כלבים. נדנדה (שיר) – שיר ילדים של המשורר חיים נחמן ביאליק, המתאר התנדנדות על נדנדה מאוזנת. כיסא נדנדה – רהיט ישיבה מתנדנד שבסיסו שתי קשתות או קפיץ גדול, המקובע אל הקרקע. סוס נדנדה – כיסא נדנדה המעוצב כמו סוס ומשמש כצעצוע לילדים עריסה – מיטת תינוק מתנדנדת מפיקת נדנדה – יצרנית המספקת סחורה, שכמותה תלויה בכמות הסחורה שכבר בשוק.
ימים נשברים (שיר)

ימים נשברים הוא סינגל שהוקלט על ידי הזמרת-יוצרת הישראלית עפרה חזה, מתוך אלבומה האחד עשר, ימים נשברים. השיר יצא לאור באוגוסט 1986, כסינגל הראשון והפותח מתוך האלבום, על ידי חברת התקליטים הד ארצי. עם יציאתו נכנס השיר אל המקום השני במצעד של רשת ג'. השיר נכתב על ידי עפרה חזה, הולחן על ידי חזה והופק על ידי יזהר אשדות, בדומה ל"בוא ונגן אותי", "הכאב הזה", "כל הקלפים", "ליידי", ו"להמשיך לצעוד". הסינגל יצא על גבי תקליט שדרים, ומספר הקטלוג שלו הוא DJ1566. בשונה משירים שונים של חזה, השיר לא נכלל באלבום האוסף מנגינת הלב, שיצא בשנת 2000. בשנת 2010, במלוא עשור למותה של עפרה חזה פורסמה תוכנית טלוויזיה בשם "ימים נשברים", בה התראיינו אנשים שונים אשר תיארו את חזה מנקודת המבט שלהם. לדף השיר באתר הספרייה הלאומית סרטון השיר "ימים נשברים" באתר יוטיוב ימים נשברים, באתר Discogs סטריאו ומונו, סטריאו ומונו, אתר הדיסקוגרפיה של המוסיקה הישראלית סטריאו ומונו, סטריאו ומונו, אתר הדיסקוגרפיה של המוסיקה הישראלית 18.11.1986 – פזמונט, באתר pizmonet.co.il בוא ונגן אותי הכאב הזה (עפרה חזה) – פזמונט, באתר pizmonet.co.il כל הקלפים – פזמונט, באתר pizmonet.co.il להמשיך לצעוד – פזמונט, באתר pizmonet.co.il עפרה חזה* = Ofra Haza - (מנגינת הלב (אוסף משיריה היפים = Greatest Hits, באתר Discogs (באנגלית) Release group “מנגינת הלב: אוסף משיריה היפים” by עפרה חזה - MusicBrainz, באתר musicbrainz.org ימים נשברים - תכנית משנת 2010 במלאת עשור למותה של עפרה חזה | כאן 11 לשעבר רשות השידור
בלדה למלך

בלדה למלך הוא סינגל שהוקלט על ידי הזמרת-יוצרת הישראלית עפרה חזה, מתוך אלבום האוסף הראשון שלה, בשיר השירים בשעשועים. השיר יצא לאור במאי 1978, כסינגל השני מתוך אלבום האוסף, על ידי חברת התקליטים "ישראדיסק". עם יציאתו נכנס השיר אל המקום ה-15 במצעד של רשת ג'. השיר נכתב על ידי בצלאל אלוני, הולחן על ידי ברוך עינב והופק על ידי בצלאל אלוני, בדומה לשירים נוספים מתוך אלבום האוסף. בשנת 1978, יצא השיר כסינגל על גבי תקליט 12 אינץ', בדומה לסינגל הראשון מתוך אלבום האוסף "שיר השירים בשעשועים". בשנת 1983 הוקלט השיר בשנית ושובץ באלבום הסולו החמישי של עפרה חזה, חי. הווידאו קליפ הרשמי של השיר הועלה לראשונה ביוטיוב ב-31 באוגוסט 2011. הקליפ צולם בשחור-לבן. עפרה חזה - שירים, עמ' 48, ספרית מעריב, 1988. (הספר בקטלוג ULI) סרטון השיר "בלדה למלך" באתר יוטיוב לדף השיר באתר הספרייה הלאומית סטריאו ומונו, סטריאו ומונו, אתר הדיסקוגרפיה של המוסיקה הישראלית 17.7.1978 – פזמונט, באתר pizmonet.co.il סטריאו ומונו, סטריאו ומונו, אתר הדיסקוגרפיה של המוסיקה הישראלית Release group “חי” by עפרה חזה - MusicBrainz, באתר musicbrainz.org בלדה למלך - עפרה חזה קליפ
גראן פיימונטה

גראן פיימונטה (באיטלקית: Gran Piemonte) הוא מרוץ אופניים חד-יומי, שמתקיים באיטליה מאז 1906 בהרי האפנינים. המרוץ הוא בדרג 1.Pro מסבב ה-UCI ProSeries. המרוץ החל ב-1906, אז ניצח בו ג'ובאני ג'רבי מקבוצת "מאיימו". המנצח הראשון שהוא לא איטלקי הגיע 58 שנים מאוחר יותר, כשווילי בוקלנט הבלגי ניצח את המרוץ. עד 2012, נקרא המרוץ "ג'ירו דל פיימונטה", אך מאז נקרא בשמו הנוכחי. המרוץ הוא בדרג 1.Pro בדרג ה-UCI Pro Series. מסלולו של המרוץ משתנה לעיתים משנה לשנה, לכן לפעמים הוא יכול להתאים למאיצים ופעמים אחרות למטפסים, בהתאם לתוואי המסלול. מדיה וקבצים בנושא גראן פיימונטה בוויקישיתוף אתר האינטרנט הרשמי של גראן פיימונטה ברוב השנים נקרא "ג'ירו דל פיימונטה", החל מ-2013 נקרא בשמו הנוכחי
נמל התעופה רז'בקה

נמל התעופה "רז'בקה" (ברוסית: Аэропорт Ржевка) הוא נמל התעופה לשעבר ששימש את העיר סנקט פטרבורג בצפון-מערב רוסיה לטיסות פנים. עד 1976 נקרא בשם נמל התעופה "סמולנויה", על שם כפר סמוך בשם זה. נמל התעופה היה ממוקם סמוך לכפר קובאליוקבו שבמחוז המשנה ווסוולוז'סק שבמחוז לנינגרד, במרחק של 16 קילומטרים מצפון-מזרח למרכז העיר סנקט פטרבורג. המסטוס שירת בתקופת ברית המועצות מטוסים מדגמי אנטונוב An-2, אנטונוב An-24, אנטונוב An-26, אנטונוב An-28, אנטונוב An-30, אנטונוב An-32, מטוסי L-410 צ'כים ומסוקי מיל מי-2, מיל מי-8, קמוב Ka-26, קמוב Ka-32. נמל התעופה שימש לטיסות אל סנקט פטרבורג מהערים פטרוזבודסק שבקרליה, סורטוולה שבפינלנד וערים אחרות מסקנדינביה וצפון מערב המדינה לטיסות מטען, טיסות עסקים ושימש את שירותי החילוץ בתרגולי הצלה ואימונים ואת מועדוני הצניחה, עד לסגירתו הסופית בשנת 2015. נמל התעופה נבנה בשנת 1941 כשדה תעופה צבאי וחנו בו מפציצים סובייטיים. בתקופת מלחמת העולם השנייה מילא תפקיד בהגנה על לנינגרד, בתקופת המצור. מכאן נשלחו אל העיר 5,000 טון אספקה מהם 138 טון דואר ועוד עשרות טונות של ציוד רפואי. מכאן גם הוברחו 50,000 תושבים, ילדים ופצועים ומילא תפקיד מרכזי בפינויו של מפעל קירוב. לאחר המלחמה המטוס שימש לטיסות מטען וטיסות נוסעים. בשנת 1976 שונה שמו לנמל התעופה "רז'בקה". בשנת 1978 נחנך בית נתיבות חדש שאפשר טיפול ב-250 נוסעים מדי שעה. בשנת 1980 הופסקו הטיסות הסדירות לנמל התעופה ובהמשך הפך נמל התעופה הבינלאומי פולקובו לשדה התעופה המרכזי של העיר. בשנות ה-80 של המאה ה-20 שימש השדה לטיסות מדעיות, טיסות צילום ולטיסות ייעודיות של משרדים שונים והחל לשמש מועדוני תעופה ואת האקדמיה לתעופה אזרחית. כאן שם התמקם בסיס אזורי לחיפוש והצלה, כאשר המחלצים היו עורכים תרגילים על הקרח של ימת לדוגה. לאחר התפרקות ברית המועצות, בשנות ה-90 של המאה ה-20, נמל התעופה חזר לשמש בסדירות, אך לטיסות פנים בלבד ורק חברת התעופה הבלארוסית "בלאוויה" אושרה להטיס טיסות ממינסק דרך סנקט פטרבורג לפטרוזבודסק. במהלך העשור הראשון של המאה ה-21 נמל התעופה הופרט, אך החברה שניהלה את השדה פשטה רגל ונרכשה על ידי חברת האנרגיה הפטרבורגית (PTK) שהשקיעה 100 מיליון דולר בהפיכת נמל התעופה לשדה תעופה עסקי והוא שימש מועדוני תעופה שונים לטיסות עסקים של מטוסים פרטיים ומסוקים. בשנת 2006 הוחלט לסגור את השדה. בשנת 2009 הוסב לחניה ובה חנו רכבי אספנים ושימש את שוק מכירות הרכב. באפריל 2014 נרכש השדה על ידי חברת הנדל"ן LSR Group שתכננה להרוס את השדה ולבנות עליו קומפלקס מגורים בגודל מיליון מ"ר, ברם בהמשך התוכניות הללו נזנחו, השטח הושכר לחברת המסוקים Heli Drive שקיבלה אישור בשנת 2015 מהסוכנות הפדרלית לתחבורה אווירית להפעיל מכאן טיסות, אך היא הוגבלה להפעלתם בשעות 10:00 בבוקר עד 18:00 בערב בלבד. עם סיום החוזה החברה לא האריכה את החוזה ושוב הופסקה פעילותו. מאז 2016 נמל התעופה אינו פעיל. מדיה וקבצים בנושא נמל התעופה רז'בקה בוויקישיתוף אתר האינטרנט הרשמי של נמל התעופה רז'בקה Энциклопедия Санкт-Петербурга. Аэропорты. Сколько аэропортов в Санкт-Петербурге, Насамолётах ру
ירחבל

ירחבל (בארמית קלאסית: ܝܪܚܒܠ; בארמית תדמורית: 𐡩𐡴𐡧𐡡𐡪; ירחבל או ירחיבּוֹל בתעתיק עיצורי חלקי) היה אחד משלישיית האלים המקומיים של העיר הקדומה תדמור שבמרכז סוריה של ימינו. הסיומת "בל" קשורה במילה השמית "בעל", שהיא גם שמם של האלים בעל ובל. בדרך כלל הוא מוזכר בתור אל השמש לצד האל הראשי בעל שמין ואל הירח אגליבול. ידוע שיש קשר בין ירחבל ובין האל הדרום-שמי מלאכבעל. ירחבל מתואר כאל האחראי על העננים, המעיין והורדת הטל, וכן כשומר מעיין אפקה השוכן דרומית לעיר. בתקופה מאוחרת יותר, ייתכן שהתיישבות של ערבים באזור הביאה לפולחן התדמורי את אל הצדק שֶּׁמֶשׁ, מה שכנראה נתן לירחבל את תפקידו בתור שומר המעיין. הוא מכונה "אדון המעיין" במספר מקורות כגון תבליט במקדש הגדא שבדורה אירופוס, המתוארך לשנת 150 לפנה"ס לערך. בפסלים מתואר ירחבל לעיתים בתור לוחם עם הילה סביב ראשו. Teixidor, Javier. The Pantheon of Palmyra. Brill Archive, 1979. ISBN 9004059873. עמודים 29–31 מדיה וקבצים בנושא תדמור בוויקישיתוף ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
נמל התעופה לבאשובו

נמל התעופה "לבאשובו" (ברוסית: Аэропорт Левашо́во) הוא שמו נמל התעופה צבאי, המשמש את גדוד התעופה הנפרד ה-33 של חיל האוויר הרוסי. ממוקם בסמוך לעיר סנקט פטרבורג שבצפון-מערב רוסיה. שמו נובע משם הכפר הסמוך אליו, לבאשובו, הנמצא במרחק 2 קילומטרים בלבד. ישנן תוכניות להפיכתו לנמל תעופה אזרחי מודרני. תשתית שדה התעופה המודרנית נבנתה בשנת 1950 ושימש כבסיסם של חיל הנ"מ וגדוד המפציצים ה-177 עד למעברו בשנת 1956 לבסיס גרומובו. נמל התעופה מסוגל לקלוט מטוסי נוסעים מדגמי טופולב Tu-135 ומטוסי טופולב Tu-154 ושימש גם טייסות של מטוסי אנטונוב An-12 ומטוסי אנטונוב An-26. בינואר 2014 התמקמה בנמל התעופה יחידת האוויר הניסויית 1080 שמשתמשת במטוסי אנטונוב An-26, אנטונוב An-30 ו-אנטונוב An-72 ובמסוקי מיל מי-8 וממשיך לשמש טייסות של כוחות האוויר והחלל. ישנן תוכניות להפוך את שדה התעופה הצבאי לנמל תעופה אזרחי, אחת המשקיעות הפוטנציאליות הייתה חברת גזפרום תעופה, חברה בת של תאגיד גזפרום, שהייתה מוכנה לבנות תשתיות לקליטת מטוסי נוסעים אזרחיים ובניית בית נתיבות אזרחי, כאשר נמל התעופה יוקצה לקליטת טיסות צ'רטר, טיסות עסקים וטיסות מטען קטנות, כאשר נמל התעופה הבינלאומי פולקובו ימשיך לקלוט טיסות סדירות בינלאומיות. גזפרום תכננה לבצע עבודות הסבה דומות לאלה שביצעה בנמל התעופה הבינלאומי אוסטאפייבו וחתמה על חוזה בנייה בשנת 2016. בשנת 2021 משרד ההגנה של רוסיה אישר לגזפרום להשקיע בשיפוץ נמל התעופה, כולל בניית טרמינל נוסעים מודרני ושיפוץ מסלול ההמראה כך שיוכל לקלוט מטוסי מטען, מטוסים אזרחיים ומטוסים צבאיים. העבודות מתוכננות להסתיים עד 2023. מדיה וקבצים בנושא נמל התעופה לבאשובו בוויקישיתוף Будущий аэропорт в Левашово получил землю под развитие Второй аэропорт — только для маленьких, Фонтанка.ру Денис Лебедев «Петербург встает на крыло» РБК Daily 03.09.2007 «Газпром авиа» меняет прописку, 2016-08-08 ИНТЕРФАКС-НЕДВИЖИМОСТЬ — Проект аэропорта «Газпром авиа» в Ленобласти подготовят в III квартале этого года
מפל בוג'גלי

מפל בוג'גלי (באנגלית: Bujagali Falls או Budhagali Falls) היה מפל מים ליד ג'ינג'ה שבאוגנדה, בנקודה שנהר הנילוס יוצא מאגם ויקטוריה, הנחשב לעיתים כמקור הנילוס. החל מנובמבר 2011, המפל הוצף על-ידי האגם שנוצר על ידי סכר בוג'גלי. משבר חשמל חריף השפיע על פרנסתם של מיליוני אוגנדים, ואיים על התפתחות המדינה. בתי חולים, בתי ספר, עסקים, ובתי מגורים סבלו ממחסור יומיומי בחשמל, אשר אתגרו את הצמיחה הכלכלית של אוגנדה בערך באחוז אחד של התוצר המקומי הגולמי במדינה. פרויקט בוג'גלי הוא תחנת כוח הידרואלקטרית בהספק של 200 מגה-וואט על הנילוס של ויקטוריה באוגנדה, שנועד להתמודד עם משבר האנרגיה במדינה. הפרויקט תמך באסטרטגיית הפיתוח הרחבה של אוגנדה, המתמקדת בחלקה הגדול בשיפור אקלים ההשקעה, כדי לקדם צמיחה ולהפחתת עוני. על הפרויקט הועלתה ביקורת שטענה שכוחו של הסכר היקר לא יענה על צורכיהם של הרוב המכריע של אוכלוסיית המדינה, יטביע מפל קדוש ויכול להזיק עוד יותר לאגם ויקטוריה, האגם הטרופי הגדול בעולם. המפל מיוחס על ידי תושבי המקום כאתר הרוח, המכונה "רוח בוג'בלד", שמגנה על הקהילה על ידי ביצוע טקסים במפל. הרוח מגולמת באדם, ג'ג'אג'ה בודהאגאלי, שחי ליד המפל; הוא האדם השלושים ותשעה המגלם את הרוח. תחנת הכוח ההידרואלקטרית בוג'גלי מפלי ריפון מדיה וקבצים בנושא מפל בוג'גלי בוויקישיתוף נתוני מפל בוג'גלי, באתר World Waterfall Database (באנגלית) מזרח אוגנדה נאבק בפרויקט תחנת כוח קבוצת הבנק העולמי ובוג'גלי עמוד המידע של אתר International Rivers על בוג'גלי סיפורו של פרויקט הכוח ההידראולי של בוג'גלי התמונה החדשה ביותר של המפלים באתר פליקר http://internationalrivers.org/en/africa/bujagali-dam-uganda(הקישור אינו פעיל) Linaweaver, Stephen. "Uganda Debates Damming the Nile - Falling for AES's Plan?". International Rivers.org. נבדק ב-11 באוגוסט 2016. {{cite web}}: (עזרה)
ג'זירה (קהיר)

גַ'זִירַה (בערבית: الجزيرة) הוא אי שנמצא בנהר הנילוס ליד קהיר, שבמצרים. מגדל קהיר, בית האופרה של קהיר, מרכז התרבות אל סאוי (אנ') והמוזיאון לקרמיקה איסלאמית (אנ') נמצאים על האי. בערבית, פירוש המילה "ג'זירה" הוא "אי". הטמפרטורה הממוצעת היא 26 מעלות צלזיוס. החודש הכי חם הוא יולי (34 מעלות צלזיוס). החודש הכי קר הוא ינואר (15 מעלות צלזיוס). כמות המשקעים הממוצעת היא 34 מילימטרים בשנה. חודש פברואר הוא החודש שיש בו הכי הרבה גשם (8 מ"מ גשם), וחודש אפריל הוא החודש שיש בו הכי פחות גשם (1 מ"מ גשם). מדיה וקבצים בנושא ג'זירה בוויקישיתוף "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא גאוגרפיה של מצרים ובנושא איים. אתם מוזמנים לתרום לוויקיפדיה ולהרחיב אותו.
נונאטאק סיקל

נונאטאק סיקל (באנגלית: Sickle Nunatak; מילולית: נונאטאק מגל) הוא נונאטאק בארץ ויקטוריה שבאנטארקטיקה. הנונאטאק מצוי בפתחו הצפוני של עמק ג'ופיטר, ממזרח לרכס מורוזומי. שמו של הנונאטאק ניתן לו על ידי משלחת הסקר הגאולוגי האנטארקטי של ניו זילנד, אשר סקרה את האזור בין השנים 1967–1968. הנונאטאק קיבל שם זה בשל צורתו צורת מגל. • J. A. S. Dow & V. E. Neall (1974), Geology of the Lower Rennick Glacier, Northern Victoria Land, Antarctica, New Zealand Journal of Geology and Geophysics, 17:3, 659-714, https://doi.org/10.1080/00288306.1973.10421588 PP 683, 686 נונאטאק סיקל באתר הסקר הגאולוגי של ארצות הברית נונאטאק סיקל באתר הגאזט האנטארקטי של ממשלת ניו זילנד נונאטאק סיקל באתר הגאזט האנטארקטי של ממשלת אוסטרליה נונאטאק סיקל באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית צו מתן שמות אנטארקטיים רשמי של ממשלת ניו זילנד מידע גאוגרפי והיסטורי
גשר קסר א-ניל

גשר קסר א-ניל (בערבית: كوبري قصر النيل) הוא גשר הנטוי על גבי נהר הנילוס בקהיר, בירת מצרים. הוא מחבר בין הגדה המזרחית של הנהר לבין חלקו הדרומי של האי ג'זירה. הגשר, באורך של 382 מטר וברוחב של 20 מטר, בנוי מפלדה ובו שבעה מקטעים. בניית הגשר החלה בשנת 1931, בתכנונו של ראלף אנתוני פרימן (Ralph Anthony Freeman). הוא נחנך ב-6 ביוני 1933 על ידי פואד הראשון, מלך מצרים. הגשר החליף את הגשר הראשון שהוקם על פני הנילוס בקהיר, גשר אל ג'זירה, אשר נחנך ב-1871, ופורק לקראת הקמת הגשר החדש. בשני מבואות הגשר הוצבו שני זוגות של פסלי אריות מארד לצידם של עמודי גרניט גבוהים. פסלי האריות נוצרו בשלהי המאה ה-19 על ידי הפסל הצרפתי אנרי אלפרד ז'קומאר (Henri Alfred Jacquemart). הגשר נקרא במקור בשם גשר הח'דיו איסמעיל על שמו של איסמעיל פאשא, אביו של המלך פואד. לאחר מהפכת הקצינים החופשיים ב-1952, הוחלף שמו לשם הנוכחי. כיום מחברת הדרך החולפת על הגשר בין בית האופרה של קהיר הממוקם בדרומו של האי ג'זירה לבין כיכר א-תחריר שבגדה המזרחית של הנילוס. בשל הנוף הנשקף ממנו הגשר הוא אתר פופולרי לטיולי ערב לאורך מדרכות הולכי הרגל שמשני צידיו. בימי המהפכה במצרים ב-2011 צעדו המוני מפגינים לאורך הגשר אל כיכר א-תחריר. כ-800 מטר מצפון לגשר, נטוי על פני הנילוס גשר השישה באוקטובר, שנפתח ב-1996. מראה פסלי האריות במבוא המזרחי של הגשר מפגינים ושוטרים על הגשר בימי המהפכה במצרים ב-2011 מראה הגשר וסביבתו בלילה מדיה וקבצים בנושא גשר קסר א-ניל בוויקישיתוף מידע על הגשר, באתר Structurae מאמר על גשרי קהיר, באתר egy.com Jeffrey Fleishman, ‏Cairo’s bridge of dreams, באתר לוס אנג'לס טיימס, 14 באוגוסט 2007
הר בייקר

האם התכוונתם ל... אנטארקטיקה הר בייקר (אנטארקטיקה) – הר בשטח חסות רוס שבאנטארקטיקה אוגנדה הר בייקר (אוגנדה) – הר באוגנדה, בסמוך לגבול עם הרפובליקה הדמוקרטית של קונגו ארצות הברית הר בייקר (וירג'יניה המערבית) – הר במדינת וירג'יניה המערבית, שבארצות הברית הר בייקר (מיין) – הר במדינת מיין, שבארצות הברית הר בייקר (וושינגטון) – הר געש במדינת וושינגטון, שבארצות הברית הר מרקוס בייקר – הר במדינת אלסקה, שבארצות הברית קנדה הר בייקר (הרי ואפוטיק) – הר ברכס הרי ואפוטיק בהרי הרוקי הקנדיים, חלק מקו פרשת המים של אמריקה. ההר נמצא על הגבול בין פרובינציית אלברטה ופרובינציית קולומביה הבריטית בקנדה הר בקר – הר בארץ אלזוורת' שבאנטארקטיקה הר באקר – הר באדמת מק. רוברטסון שבאנטארקטיקה פסגת בייקר – הרים בשם זה
רכס מורוזומי

רכס מורוזומי (באנגלית: Morozumi Range) הוא רכס הרים יוצא דופן ביופיו, בארץ ויקטוריה, שבאנטארקטיקה. אורכו של הרכס 46 קילומטרים בכיוון צפון-מערב - דרום-מזרח. הקצה הצפוני של הרכס מתנשא מעל המפגש בין קרחון גרסיט, וקרחון רניק. שיא גובהו של הרכס 1,466 מטרים מעל פני הים. הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1960–1963. שמו של הרכס ניתן לו על ידי הוועדה המייעצת לשמות אנטארקטיים. הרכס נקרא על שמו של הנרי מ. מורוזומי (Henry M. Morozumi) מדען חוקר זוהר הקוטב, ששהה בתחנת הקוטב הדרומי בשנת 1960, והיה מנהל המחקר המדעי בתחנת בירד בשנת 1963. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 113 • James G. Bockheim, The Soils of Antarctica, P 112 • Allen, Boyd III; Mayewski, Paul Andrew; Lyons, W. Berry; and Spencer, Mary Jo, Glaciochemical Studies and Estimated Net Mass Balances for Rennick Glacier Area, Antarctica, (1985). Earth Science Faculty Scholarship. 203 https://digitalcommons.library.umaine.edu/ers_facpub/203 • A B Pour, Y Park, M Hashim, and J K Hong, Regional geological mapping in Northern Victoria Land, Antarctica using multispectral remote sensing satellite data, IOP Conf. Series: Earth and Environmental Science 169 (2018) 012081 doi :10.1088/1755-1315/169/1/012081 • R. L. Oliver, P. R. James, J. B. Jago, Antarctic Earth Science, P 141 • Amin Beiranvand Pour, Yongcheol Park, Jong Kuk Hong and Mazlan Hashim, MAPPING GONDWANA-DERIVED TERRANE USING REMOTE SENSING SATELLITE DATA IN ANTARCTICA רכס מורוזומי באתר הסקר הגאולוגי של ארצות הברית רכס מורוזומי באתר הגאזט האנטארקטי של ממשלת ניו זילנד רכס מורוזומי באתר הגאזט האנטארקטי המשווה SCAR של ממשלת אוסטרליה מפת אזור רכס מורוזומי רכס מורוזומי באתר mindat תחזית מזג אוויר עדכנית ארוכת טווח עבור רכס מורוזומי מידע גאוגרפי והיסטורי מידע גאוגרפי
מפרצון מנדלסון

מפרצון מנדלסון (באנגלית: Mendelssohn Inlet) הוא מפרצון מכוסה קרח, בדרום מערב האי אלכסנדר, שבאנטארקטיקה. אורכו (אורך פתחו) של המפרצון 46 קילומטרים; ורוחבו (כניסתו לתוך היבשת) 17 קילומטרים. המפרצון ממוקם בין חצי האי דרושר וחצי האי אירואיקה בצידו הצפוני של חצי האי בטהובן. המפרצון התגלה מהאוויר ומופה לראשונה באופן גס על ידי משלחת החקר האנטארקטית רון בין השנים 1947–1948. הקרחון מופה בשנית בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של המפרצון ניתן לו על ידי הוועדה המייעצת לשמות אנטארקטיים של בריטניה. המפרצון נקרא על שמו של המלחין הגרמני פליקס מנדלסון; וזאת בדומה לאתרים רבים נוספים באזור, שקיבלו שמות של מלחינים או של יצירות מוזיקליות. • Defense Mapping Agency 1992, Sailing Directions (planning Guide) and (enroute) for Antarctica, P 379 • Ted A. Scambos, Christina Hulbe, Mark Fahnestock, Jennifer Bohlander, The link between climate warming and break-up of ice shelves in the Antarctic Peninsula, Journal of Glaciology, Volume 46, Issue 154, 2000, pp. 516–530, DOI: https://doi.org/10.3189/172756500781833043 מפרצון מנדלסון באתר הסקר הגאולוגי של ארצות הברית מפרצון מנדלסון באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר המיפוי בוצע בשנת 1963. מידע היסטורי
יחסי מונגוליה–צרפת

יחסי צרפת-מונגוליה הם היחסים הדו-צדדיים של צרפת ומונגוליה. מבחינה היסטורית, האימפריה המונגולית וממלכת צרפת היו חלק מהברית הפרנקו-מונגולית (אנ') שנחתמה במאה ה-13 כנגד האימפריה המוסלמית. היחסים המודרניים בין המדינות החלו בשנת 1965. צרפת מחזיקה במונגוליה שגרירות באולן בטור, ומונגוליה מחזיקה בצרפת שגרירות בפריז. מדיה וקבצים בנושא יחסי מונגוליה–צרפת בוויקישיתוף "France and Mongolia". France Diplomatie :: Ministry for Europe and Foreign Affairs.
ביניטריות

ביניטריות היא תפיסה תאולוגית הקובעת שיש שתי ישויות אלוהיות, אל ראשי ואל משני. בעת העתיקה המאוחרת רווחה אמונה ביניטרית שהאמינה באל עליון ובמשנהו שהוא בורא עולם, שנקרא דמיורגוס. אמונות כאלו נמצאו בקרב יהודים, יהודים-נוצרים, נוצרים, פאגנים, שומרונים, גנוסטיקאים, מנדעים, ומאניכאים. פילון האלכסנדרוני בהשפעת אפלטון, מציג עמדה ביניטרית שמטרתה לנתק את האל העליון מהעיסוק בחומר. מרקיון מציג עמדה ביניטרית אחרת, "ביניטריות אנטגוניסטית", שבה האל העליון מנותק מהבריאה. על פי המרקיוניזם, הולנטיניזם ועוד תורות גנוסטיות, מזוהה בורא העולם עם האל היהודי, האל שציווה את התורה ליהודים. הם מתארים אותו כאל רודף צדק, קשוח ונקמן, ניגוד של האל הראשי, האל של הנצרות, אל חנון ורחום, אל שמהותו אהבה. מקורות גנוסטיים רבים מתארים את דמיורגוס כמי שעבר דמוניזציה והפך לכוח נחות, רע, ויהיר שאינו מכיר בקיומו של האל העליון הנסתר. לפי מקורות אלו, האל הנסתר מוכר רק על ידי יחידי סגולה שזכו ל"גנוסיס", ידיעת הסוד, ושאר בני האדם, ובמיוחד היהודים, עובדים את האלוהות השלילית, בורא העולם. שרגא בר און ויקיר פז טוענים שדרישת המשנה: "האומר ... מודים מודים, משתקין אותו" יוצאת נגד גישות ביניטריות. לטענתם, גם תפילת עלינו לשבח נכתב נגד אמונות ביניטריות. בנצרות, אחד המתנגדים הראשיים לביניטריות היה אפיפניוס מסלמיס שכתב נגד ההבדלה בין אדון הכל לבורא העולם וטען שהם אל אחד. שרגא בר און ויקיר פז, אדון הכול ויוצר בראשית: "עלינו לשבח" כתפילה אנטי־ביניטרית, מדעי היהדות 52 (תשע"ז), עמ' 28 שרגא בר און ויקיר פז, אדון הכול ויוצר בראשית: "עלינו לשבח" כתפילה אנטי־ביניטרית, מדעי היהדות 52 (תשע"ז), עמ' 30 משנה, מסכת ברכות, פרק ה', משנה ג' שרגא בר און ויקיר פז, אדון הכול ויוצר בראשית: "עלינו לשבח" כתפילה אנטי־ביניטרית, מדעי היהדות 52 (תשע"ז), עמ' 31
חיים נסים רפאל מוצירי

רבי חיים נסים רפאל מוצירי (אלכסנדריה - כ"ט באלול ה'תקס"ב (1802) טבריה) היה רב ארץ ישראלי שכיהן ברבנות במספר ערים ביוון. מחבר שו"ת, דרשות וחידושים על הרמב"ם. נולד לרבי אליהו שהיה אב בית דין באלכסנדריה שבמצרים, ולמד תורה מפיו עד גיל עשרים, אז עלה לארץ ישראל והתגורר בטבריה ולמד בבית מדרשו של רבי יצחק אבולעפיה. לאחר שפקדה את ארץ ישראל רעידת אדמה נשלח לטורקיה כשד"ר. אשתו ושני בניו יצאו אליו מטבריה לאיזמיר. שימש כרב במשך שנים רבות מספר ערים ביוון (שריון, לאריסה וסלוניקי). באחרית ימיו חזר לארץ ישראל ונפטר בטבריה בשנת ה'תקס"ב (1802). בשנת ה'תקנ"ד הדפיס בסלוניקי את ספרו באר מים חיים. הספר מכיל שלושה חלקים: "גירסא דינקותא" - מכיל חידושים בתלמוד, בפוסקים, ובסמ"ג. ובכמה סימנים עוסק בדברי הרמב"ם. יש בו גם משא ומתן הלכתי שהתנהל בינו לבין רבי שלמה לניאדו, בדברי הרמב"ם בדין שתויי יין שבהלכות ביאת מקדש. שו"ת - בעניינים שונים בארבעת חלקי השולחן ערוך "מעשה נסים" - דרשות הכרך השני של ספרו הודפס בסלוניקי בשנת ה'תקע"ד (1814). הרב חיד"א כתב הערות על הספר שנכללו בספר "מראית העין". אחרונים רבים מזכירים את דבריו בספריהם. חידושיו על הרמב"ם נכללו בפרויקט השו"ת. רבי חיים נסים רפאל מוצירי, באר מים חיים, באתר היברובוקס חיים נסים רפאל מוצירי, דף שער בספרייה הלאומית ליקוטים סימן יז.
גירסא דינקותא

גירסא דינקותא הוא ביטוי ארמי שמקורו בתלמוד הבבלי, שמשמעותו היא השינון שנלמד בגיל הינקות. לפי הקשרו, הלימוד שאדם לומד בהיותו קטן וצעיר נחקק בו חזק יותר מאשר לימודים שלמד בגיל מאוחר יותר. הביטוי נפוץ בספרות התורנית ונעשה בו שימוש גם בעברית בת ימינו. מובא בתלמוד שאביי שמע הסבר להלכה מסוימת בעניין הדלקת נרות חנוכה בשם רבי ירמיה ולא קיבל אותו, ולאחר מכן שמע את אותו ההסבר בשם רבי יוחנן וקיבל אותו. על כך התבטא אביי: ”אמר: אי זכאי גמירתיה לשמעתיה מעיקרא.” ושאל על כך התלמוד: ”והא גמרה” ומיישב התלמוד:”נפקא מינה לגירסא דינקותא.” רעיון דומה מצאנו במשנה במסכת אבות: ”אלישע בן אבויה אומר: הלומד ילד למה הוא דומה? לדיו כתובה על נייר חדש, והלומד זקן למה הוא דומה? לדיו כתובה על נייר מחוק.” רש"י מפרש שהגרסה שאדם לומד בקטנותו מתקיימת יותר ואינה נשכחת ממנו מזו שלמד בזקנותו. רבנו מנחם המאירי מסיק מכך מסקנה לגבי לימוד התורה לילדים: "לעולם יהא אדם זהיר לחנך את בנו בלמוד בילדותו, שלמודה שבזמן הילדות היא העומדת לדורות, כמאמר החכם שאמר: למוד החכמה בימי הנעורים כפתוח על האבן, והוא שאמרו גירסא דינקותא מעלי". תלמוד בבלי, מסכת שבת, דף כ"א, עמוד ב'. משנה, מסכת אבות, פרק ד', משנה כ'. הקישור לביטוי "גירסא דינקותא" מופיע בביאורו של הרשב"ץ למשנה באבות. בית הבחירה למאירי מסכת ברכות דף מ עמוד א.